Անվան այլ կիրառումների համար տե՛ս՝ Արմեն Գրիգորյան (այլ կիրառումներ)
*Վիքիպեդիայում կան հոդվածներ Գրիգորյան ազգանունով այլ մարդկանց մասին։*

**Արմեն Վալերիի Գրիգորյան** (դեկտեմբերի 25, 1983(1983-12-25), Մարտունի, ԼՂԻՄ, Ադրբեջանական ԽՍՀ, ԽՍՀՄ), ակտիվիստ, «Մերժիր Սերժին» նախաձեռնության անդամ, «Քաղաքացիական պայմանագիր» կուսակցության անդամ, քաղաքական գործիչ, Հայաստանի Հանրապետության Անվտանգության խորհրդի քարտուղար, քաղաքագետ։

Կենսագրություն
--------------

Արմեն Գրիգորյանը ծնվել է 1983 թվականի դեկտեմբերի 25-ին, Արցախի Մարտունու շրջանի Մարտունի քաղաքում։ 2001 թվականին ավարտել է Մարտունի քաղաքի Մեսրոպ Մաշտոցի անվան թիվ 2 միջնակարգ դպրոցը և ընդունվել ԵՊՀ Միջազգային հարաբերությունների ֆակուլտետ։ Ուսումնառության ընթացքում զորակոչվել է ԼՂՀ պաշտպանության բանակ։ 2009 թվականին ընդունվել է Հայաստանի ամերիկյան համալսարանի Քաղաքագիտության և միջազգային հարաբերությունների ֆակուլտետի մագիստրատուրա՝ ավարտելով այն 2011 թվականին։ 2012 թվականի մարտից մինչև 2013 թվականի սեպտեմբերը աշխատել է «Քաունթերփարթ Ինթերնեյշնլ Ինկ.»-ի հայաստանյան ներկայացուցչությունում՝ քաղաքացիական հասարակության գծով պատասխանատուի պաշտոնում։
2015 թվականի ապրիլից 2018 թվականի մայիսը՝ աշխատել է «Թրանսփարենսի Ինթերնեյշնլ հակակոռուպցիոն կենտրոն» հասարակական կազմակերպությունում՝ ընտրական ծրագրերի համակարգողի պաշտոնում։

Հրապարակախոսական և գիտական գործունեություն
------------------------------------------

2011-2013 թվականներին զբաղվել է «Քաղաքական էլիտան հետխորհրդային Հայաստանում. բնութագրիչները և ձևավորման ուղիները» գիտական աշխատանք-գրքի հեղինակմամբ։ 2011 թվականից մինչ օրս հրապարակում է վերլուծական հոդվածներ «Սիվիլնեթ», «ՄեդիաՄաքս» և «EVN report» լրատվական կայքերի համար՝ Հայաստանի ժողովրդավարացման, քաղաքացիական հասարակության զարգացման, տնտեսական և քաղաքական, ինչպես նաև աշխարհաքաղաքական-միջազգային թեմաներով։ 2015 թվականից դասախոսում է Հայ-ռուսական համալսարանի Համաշխարհային քաղաքականության և միջազգային հարաբերությունների ֆակուլտետում՝ որպես հրավիրյալ դասախոս։

Քաղաքացիական գործունեություն
----------------------------

2013 թվականի փետրվարին եղել է ՀՀ նախագահի թեկնածու Անդրիաս Ղուկասյանի նախընտրական շտաբի պետ։ 2015 թվականի Սահմանադրական փոփոխությունների հանրաքվեի ժամանակահատվածում համակարգել է «Քաղաքացի դիտորդ» դիտորդական առաքելությունը, որին ներգրավված են եղել ավելի քան 1000 դիտորդներ։ 2017 թվականի ապրիլին ՀՀ ԱԺ ընտրությունների ընթացքում համակարգել է «Քաղաքացի դիտորդ» դիտորդական առաքելությունը, որին ներգրավված են եղել 3000 դիտորդ։ 2017 թվականի սեպտեմբեր-դեկտեմբեր ամիսներին կատարել է փորձագիտական աշխատանքներ Եվրոպայի խորհրդում «Թափանցիկության և քաղաքացիական մասնակցության» թեմաներով։ 2018 թվականի ապրիլ-մայիս ամիսներին մասնակցել է Հայաստանում տեղի ունեցող Թավշյա Հեղափոխությանը, եղել է «Մերժիր Սերժին» նախաձեռնության անդամ, բազմիցս վարել հանրահավաքներ։ Շարժման մյուս առաջնորդների հետ միասին նախ առևանգվել էր, ապա ձերբակալվել. Սերժ Սարգսյանի հրաժարականից հետո ազատ է արձակվել։

Քաղաքացիական պայմանագիր կուսակցության անդամ է։

Թավշյա հեղափոխություն
---------------------

Հիմնական հոդված՝ Թավշյա հեղափոխություն (Հայաստան)

Անվտանգության խորհրդի քարտուղար
-------------------------------

2018 թվականին Հայաստանում տեղի ունեցած իշխանափոխությունից հետո՝ մայիս ամսին, Արմեն Գրիգորյանը ՀՀ վարչապետ Նիկոլ Փաշինյանի հրամանով նշանակվել է Հայաստանի Հանրապետության Անվտանգության խորհրդի քարտուղար։ Պաշտոնից ազատվել է 2021 թվականի հուլիսի 14-ին, և նշանակվել արտաքին գործերի նախարարի առաջին տեղակալ, զուգահեռաբար արտաքին գործերի նախարարի պաշտոնակատար։ Արմեն Գրիգորյանը նույն թվականի օգոստոսի 19-ին ազատվել է արտաքին գործերի նախարարի առաջին տեղակալի պաշտոնից, և երկրորդ անգամ նշանակվել անվտանգության խորհրդի քարտուղար։

Ծանոթագրություններ
------------------

1. 1 2  ««Ժողովուրդը ցանկացած ժամանակ կարող է իրացնել իր իշխանությունը». Արմեն Գրիգորյան» հոդված azatutyun.am կայքում, (արխիվացված 11․11․2021թ․)։
2. ↑  «Արմեն Գրիգորյանը մոռացե՞լ է իր հակառուսական անցյալը» հոդված hraparak.am կայքում, (արխիվացված 11․11․2021թ․)։
3. 1 2  Արմեն Գրիգորյանը նշանակվել է Անվտանգության խորհրդի քարտուղար
4. ↑  «http://seco.am/security\_council/secretary?lang=hy». *seco.am* (անգլերեն). Վերցված է 2019 թ․ մարտի 15-ին. `{{cite web}}`: External link in ``|title=`` (օգնություն)
5. ↑  Վարչապետի աշխատակազմ, Արմեն Վ. Գրիգորյան
6. ↑  Արեգ 73(չաշխատող հղում)
7. ↑  «Արմեն Գրիգորյանի հեղինակած հրապարակումները EVN report վերլուծականում». Արխիվացված է օրիգինալից 2017 թ․ մայիսի 27-ին. Վերցված է 2018 թ․ սեպտեմբերի 17-ին.
8. ↑  Արմեն Գրիգորյանը նշանակվելու է Անվտանգության խորհրդի քարտուղար

Արտաքին հղումներ
----------------

* Արմեն Գրիգորյանի հեղինակած հրապարակումները Սիվիլինեթ լրատվականում
* Արմեն Գրիգորյանի հեղինակած հրապարակումները Մեդիամաքս լրատվականում
* Արմեն Գրիգորյանի հեղինակած հրապարակումները EVN report վերլուծականում Արխիվացված 2017-05-27 Wayback Machine


|  |  |  |
| --- | --- | --- |
| **Նախորդող**Յուրի Խաչատուրով | **ՀՀ Ազգային անվտանգության խորհրդի քարտուղարԱրմեն Գրիգորյան**17 մայիսի 2018 թ. - | **Հաջորդող**- |

|  |  |  |  |
| --- | --- | --- | --- |
| 

| * դ
* ք
* խ
{{{2}}} Հայաստանի ազգային անվտանգության խորհրդի քարտուղարները |
| --- |
|  |
|  Աշոտ Գառնիկի Մանուչարյան (1991-1994) • Ժիրայր Սեդրակի Լիպարիտյան (1994-1998) • Ալեքսան Մաքսիմի Հարությունյան (1998-1999) • Սերժ Ազատի Սարգսյան (1999-2007) • Արմեն Անդրանիկի Գևորգյան (2007-2008) • Արթուր Վահանի Բաղդասարյան (2008-2014) • Արմեն Գևորգյան (2016) • Յուրի Խաչատուրով (2016-2017) • Արմեն Գրիգորյան (2018-2021) |

 |